Le château de ma mère (filmo)

Le Château de ma mère (La kastelo de mia patrino) estas franca familia filmo aperinta en 1990, ĉarme rakontanta la vivion komence de la 20-a jarcento en la regiono Provenco de suda Francio el la perspektivo tre saĝa eta knabo. La filmo baziĝas sur samnoma membiografia romano de Marcel Pagnol kaj estas la daŭrigo de romano kaj antaŭa kineja filmo La Gloire de mon Père ("la gloro de mia patro"). Filmreĝisoro estis Yves Robert kaj la scenaro estas de la romana verkisto. En ĝi partoprenis interalie la plenkreskaj aktoroj Jean Rochefort kaj Philippe Caubère (patro de Marcel), kvankam la steluloj de la filmo estas la knaboj Julien Ciamaca ludanta la 10-jaraĝan ĉefaktoron Marcel (do la infanan Marcel Pagnol) kaj Victorien Delamare ludanta ties pli etan fraton Paul. Ambaŭ filmoj tre simpatie prilumas la vivspertojn de antaŭadoleksaj knaboj kaj iliajn rilatojn al samaĝuloj kaj la (foje amataj, foje timataj) gepatroj. Multaj scenoj de la kinejaj filmoj La Gloire de mon Père kaj Le Château de ma mère filmiĝis en la etaj loĝlokoj Grambois kaj Vitrolles-en-Luberon, kvankam ankaŭ aperas la urboj Marsejlo kaj Aix-en-Provence, aldone al la arbaro de Halatte kaj la kastelo Astros.

 Eksteraj ligiloj 


Kategorio:Francalingvaj filmoj
Kategorio:Komediaj filmoj
Kategorio:Filmoj aperintaj en 1990